b'\n_START_ARTICLE_\nJihan Muse\n_START_SECTION_\nKerjaya\n_START_PARAGRAPH_\nBeliau dilahirkan pada 29 Ogos 1983 di Hulu Langat, Selangor dan merupakan anak kedua daripada empat beradik dan mempunyai darah keturunan Jawa, Riau, Minang dan Bugis. _NEWLINE_Jihan mula berjinak dengan bidang seni di pentas teater di bawah Sanggar Teater Fauziah Nawi (Stefani), Pada tahun 2009, Jihan mencabar diri menyertai pertandingan realiti Raja Lawak. Mulanya kehadiran Jihan kurang diterima tapi hasil persembahan yang baik, dia akhirnya berjaya menyandang naib juara Raja Lawak musim ketiga._NEWLINE_Ketika itu, beliau masih bekerja sebagai juruteknik bangunan di Majlis Bandaraya Shah Alam (MBSA) dan hanya menerima tawaran berlakon pada hujung minggu. Selepas tamat kontrak dengan MBSA, Jihan mula menceburi bidang seni secara serius. Beliau berazam meletakkan pelawak wanita setanding dengan lelaki._NEWLINE_Kembara seninya agak perlahan pada mulanya tetapi mula memacu laju apabila menjadi peserta Maharaja Lawak pada 2011. Gelaran Ratu Parodi dek meniru gaya artis dalam segmen Parodi rancangan MeleTOP membuatkan dirinya tambah dikenali.\n_START_SECTION_\nKehidupan peribadi\n_START_PARAGRAPH_\nPada tahun 2016, Jihan sah menjadi isteri kepada pelakon, Ungku Hariz dengan sekali lafaz. Pada 2018, Jihan dan suami dikurniakan seorang anak lelaki .'